এরইমধ্যে বিপ্লবের পরাজয় ঘটতে শুরু করে। মার্কসকে প্যারিসে চলে যেতে হলো। এঙ্গেলস আবার অস্ত্র হাতে নিয়ে স্বেচ্ছাসেবক বাহিনীর এডজুটেন্ট হয়ে বাডেন প্রদেশে গেলেন। সেখানে তিনি কমিউনিস্ট লীগের সদস্যদের সাথে কাঁধে কাঁধ মিলিয়ে যুদ্ধ করলেন। কিন্তু জুলাই মাসের শুরুর দিকে প্রতিরোধ ভেঙে গেল।এঙ্গেলসসহ অন্যান্য বিপ্লবীরা সীমান্ত পার হয়ে সুইজারল্যান্ডে গিয়ে আশ্রয় নিতে বাধ্য হলেন।